|  |  |  |  |  |  |
| --- | --- | --- | --- | --- | --- |
| ANALIZA IMPACTULUI DE REGLEMENTARE | | | | | |
| **Titlul analizei impactului**  (poate conţine titlul propunerii de act normativ): | Analiza impactului de reglementare (AIR) efectuată asupra Proiectului Legii privind producţia agroalimentară ecologică şi etichetarea produselor ecologice | | | | |
| **Data:** | 20.02.2020 | | | | |
| **Autoritatea administraţiei publice (autor):** | Ministerul Agriculturii, Dezvoltării Regionale și Mediului | | | | |
| **Subdiviziunea:** | Serviciul producţie ecologică şi produse cu denumire de origine | | | | |
| **Persoana responsabilă şi datele de contact:** | Marcela Stahi  tel. 022 20 45 24, email: marcela.stahi@madrm.gov.md | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Producerea și plasarea pe piață a produselor agroalimentare ecologice, atît la nivel naţional cît şi internaţional, care doar se pretinde a fi ecologice, fapt ce este în detrimentul consumatorilor și producătorilor de produse ecologie onești. | | | | | |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Termenii „biologic”, „ecologic” și „organic” precum şi diminutivele acestora ,,eco” „bio”, sunt frecvent utilizate pe - ambalajele produselor, pentru a descrie produse care nu sunt certificate ecologice. Din acest considerent produsele certificate nu prezintă credibilitate în rîndul consumatorului, astfel, producătorii care comercializă la nivel național aceste produse, le vînd cu același preț ca și produsele obținute în agricultura convenţională.  Cerificarea produselor agroalimentare ecologice la moment se desfășoară pe două platforme parale. Astfel, marea majoritate a agenților economici certifică producția agroalimentară ecologică, contractând organisme de control internaționale, în conformitate cu standardul care este echivalent cu standardul Uniunii Europene dar nu sunt înregistrați la nivel național, iar o altă parte a agenților economici certifică produsele la organismele de control naționale care însă nu sunt în conformitate cu standardul care este echivalent cu standardul Uniunii Europene.  Aceasta duce la o dezechilibrare între interesele producătorilor pe de o parte a celor care se pot integra în sistemul național care nu este conform legislației Uniunii Europene și nu pot beneficia de subvenții, iar pe de altă parte a producătorilor care nu pot exporta produsele agroalimentare cu mențiune de „ecologic” pe piața Uniunii Europene. | | | | | |
| c) Expuneți clar cauzele care au dus la apariţia problemei | | | | |  |
| Pînă în iunie 2014, conform art. 19 al Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce priveşte regimul de import al produselor ecologice din ţări terţe, exportul produselor cu menţiune de „ecologic” pe piaţa Uniunii Europene, era posibil în baza unor autorizaţii de import acordate, de autorităţile statelor membre, organismelor de inspecţie şi certificare naţionale. Însă această opţiune a fost una de tranziţie.  Din iunie 2014 perioada de tranziție a luat sfârșit și sistemul autorizațiilor la import a fost înlocuit de sistemul țărilor sau organelor de control echivalente. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Producţia ecologică este un sistem global de gestiune agricolă şi de producţie alimentară care combină cele mai bune practici de mediu, un nivel înalt de biodiversitate, conservarea resurselor naturale şi aplicarea unor standarde înalte privind bunăstarea animalelor, precum şi o metodă de producţie care respectă preferinţele anumitor consumatori pentru produse obţinute cu ajutorul unor substanţe şi procese naturale. Cu toate acestea producţia ecologică este o schemă de certificare voluntară, accesibilă pentru toți operatorii, dar nu este obligatorie.  Condiţiile pedoclimaterice ale Moldovei sânt favorabile pentru dezvoltarea agriculturii ecologice iar, comercializarea acesteia este o şansă reală de penetrare a pieţelor străine. Întru cît cererea de produse agricole ecologice este în creştere, aceasta poate fi considerată o noua oportunitate pentru exportul agriculturii.  Bazele cadrului legislativ – normativ în Republica Moldova au fost puse odată cu adoptarea Legii nr. 115 din 09.06.2005 cu privire la producţia agroalimentară ecologică (Monitorul Oficial al Republicii Moldova, 2005, nr. 95 - 97, art. 446), urmată de un şir de acte normative.  Odată cu aprobarea Legii 115 în Moldova a fost introdus controlul privat al agriculturii ecologice care a garantat sistemul de certificare și armonizarea cu cerințele Uniunii Europene, astfel, producţia agroalimentară ecologică este certificată de un organism de inspecţie şi certificare acreditat în sistemul EN 17065 şi autorizat de Ministerul Agriculturii, Dezvoltării Regionale şi Mediului. Organismele de inspecție şi certificare prezentă semestrial autorităţii competente informaţia cu privire la agenţii economici, suprafeţele inspectate, încălcările depistate etc.  Examinând dinamica dezvoltării agriculturii ecologice se observă o creștere ușoară a suprafețelor (fig. 1), numărului de producători (fig. 2) și a exportului de produse ecologice (fig. 3) cu toate acestea sunt înregistrate și fluctuații mari în dinamica dezvoltării.  Dinamica creşterii suprafeţelor şi numărul agenţilor economici încadraţi în agricultura ecologică sunt redate în graficele de mai jos.  *Figura 1* Dinamica suprafețelor înregistrate în agricultura ecologică în anii 2003 – 2018 în RM  *Figura 2* Agenții economici înregistrați în agricultura ecologică în anii 2003 – 2018 în RM  *Figura 3.* Exportul produselor agroalimentareecologice în anii 2013-2018 (Soursa: <https://ec.europa.eu/agriculture/markets-and-prices/market-briefs_en> https://ec.europa.eu/info/food-farming-fisheries/farming/organic-farming\_en)  Astfel, a fost înregistrată o creștere în perioada anilor 2007-2011 a numărului agenților economici de la 64 pîna la 185 și a suprafețelor de la 7346 ha la 61644 ha. Indicatorii menționați au suferit o descreștere în perioada anilor 2012-2016, ca în 2017 să fie înregistrat un salt al acestora urmat imediat de o descreștere în 2018 a suprafețelor înregistrate de la 75686 ha pînă la 20584 ha.  Unul din principalele motive privind creşterea dinamicii înregistrate din 2003 pînă în 2011 au fost politicile favorabile susţinute de către Guvernul Republicii Moldova, fiind acordate subvenţii din 2007 întru restituirea cheltuielilor în perioada de conversiune Începând din 2012, subvențiile au fost acordate doar la înfiinţarea plantaţiilor multianuale, lucru care posibil să fi avut un impact negativ asupra sectorului.  Un alt factor care a influențat creşterea suprafeţelor încadrate în agricultura ecologică au fost politicile Uniunii Europene. Art. 19 al Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce priveşte regimul de import al produselor ecologice din ţări terţe, permitea exportul produselor cu menţiune de „ecologic” pe piaţa Uniunii Europene, în baza unor autorizaţii de import acordate de autorităţile statelor membre, organismelor de inspecţie şi certificare naţionale, însă această opţiune a fost una de tranziţie.  Din iunie 2014 perioada de tranziție a luat sfârșit și sistemul autorizațiilor la import a fost înlocuit de sistemul organelor de control echivalente.  Până în anul 2012 întru asigurarea garanţiei privind evaluarea conformităţii producţiei ecologice, au fost acreditate şi autorizate 6 organisme de inspecţie şi certificare în atribuţiile cărora era efectuarea inspecţiei şi certificării agriculturii ecologice pe teritoriul Republicii Moldova, conform prevederilor nomelor SM SR EN ISO/CEI 45011:2003.  În prezent activează două organisme de inspecție și certificare naționale și 11 organisme de control internaționale, acestea din urmă nu unt înregistrate la nivel național și marea majoritate a acestora nu prezintă informația solicitată de Minister.  Astfel, putem menționa că în perioada anilor 2003 2012 în Moldova au existat condiții excelente privind dezvoltarea agriculturii ecologice în special acordurile directe de vecinătate și de asociere cu Uniunea Europeană.  În ceia ce privește formarea unei piețe naționale a produselor agroalimentare ecologice putem spune că în Republica Moldova agricultura ecologică și produsele ecologice nu sunt promovate în mod corespunzător, nivelul general de cunoștințe în acest domeniu este destul de scăzut, iar publicul larg confundă lucrurile atunci când se refera la acest subiect. În contradicție cu legislația Republicii Moldova, cuvinte precum „biologic”, „bio”, „ecologic” ,,eco” și „organic” sunt frecvent utilizate pe - ambalajul produselor, în mass-media, pentru a descrie produse care nu sunt certificate ecologice.  Astfel, din cauza ca nu exista о linie de diferențiere clară în mintea consumatorilor, pe piața locală produsele organice concurează pe același segment ca și produsele rezultate din agricultura convențională, de aceea producătorii care practică metodele de producere ecologică tind să-și exporte produsele. Acest fapt poate fi explicat de prețurile relativ mai atractive pentru această categorie de produse.  Spre deosebire de piața internă, exporturile de culturi ecologice au înregistrat о majorare constantă. Exporturile au constat în cea mai mare parte din cereale, semințe oleaginoase și culturi proteice. Potrivit statisticilor oficiale, principalele piețe de export sunt țările Uniunii Europene: Germania, Italia, Polonia, Republica Cehă, Slovacia, Olanda etc.  In ultimii ani, numărul de operatori înregistraţi în sistemul de agricultură ecologică atît la nivelul Uniunii Europene cît şi la nivel naţional a cunoscut o evoluţie semnificativă. Creştere, determinată de valoarea adăugată înaltă a produselor ecologice, care permit majorarea venitului acumulat de comunităţile rurale, în scopul soluţionării problemelor socioeconomice la sate. Agricultura ecologică se bazează în principal pe utilizarea resurselor regenerabile în cadrul sistemelor agricole, pentru a diminua utilizarea resurselor neregenerabile, reziduurile şi subprodusele de origine vegetală sau animală care trebuie reciclate pentru a restitui solului elementele nutritive.  Totodată producţia agroalimentară ecologică este o formă durabilă de obţinere a produselor agroalimentare fără utilizarea produselor chimice de sinteză (insecticide, fungicide, erbicide şi îngrăşăminte minerale), astfel, prin aceasta se obţin produse agricole sănătoase şi sigure pentru consumatori precum şi se protejează mediul ambiant. In toate țările Uniunii Europene se manifesta o reală voinţă de dezvoltare a agriculturii ecologice, prin politica agricolă comună (PAC) (2014-2020) este susţinut şi recunoscut rolul agriculturii ecologice care răspunde la cererea consumatorilor şi la menţinerea practicilor agricole ecologice dat fiind faptul că, prin susţinerea acesteia se ajută la îmbunătăţirea competitivităţii agriculturii iar prin sistemul de management al fermei se contribuie la îmbunătăţirea mediului şi a spaţiului rural.  Produsele ecologice se bucură de o largă popularitate, şi sunt cultivate de către un număr mare de agricultori din întreaga Uniune Europeană. Cele mai recente cifre ale Eurostat (European Statistical Sistem) arată că suprafaţa de producţie ecologică a fost de 12 560 189 de hectare în 2018, din suprafaţa totală agricolă utilizată de cele 28 ţări membre UE. În 2016 erau 295 577 de producători care produceau produse agroalimentare ecologice. (Sursa: Eurostat DG Agriculture and Rural Development — Organic farming)  Suprafaţa certificată ecologic, totală în UE (suprafaţa certificată ecologic şi în curs de transformare, adică în perioada de conversie), în 2014 a fost de 10,3 milioane de hectare (ha), cu 257 100 de producători ecologici în UE. Spania şi Polonia a reprezentat fiecare peste 10% din totalul suprafeţei înregistrate în UE, Italia, a înregistrat o creştere cu 17,9%. Franţa, Germania, Grecia, Austria şi România fiecare au înregistrat o creştere de peste 5%. (Sursa: Eurostat DG Agriculture and Rural Development — Organic farming).  În Moldova, conform actelor legislative și normative în vigoare privind producția agroalimentară ecologică, organismele de inspecție şi certificare naţionale, acreditate și autorizate de Minister, sunt obligate să prezinte semestrial autorităţii competente informaţia cu privire la agenţii economici, suprafeţele inspectate, încălcările depistate etc.  Organismele de control internaționale, de asemenea, conform art. 11, alin. (3), lit. d) a Regulamentului nr. 1235/2008, își asumă „*angajamentul de a respecta exigențele legale privind această activitate, impuse de autoritățile din fiecare țară terță, în cauză”.*  Conform anexei nr. IV „Lista organismelor de control și a autorităților de control desemnate în scopul echivalenței” a Regulamentului nr. 1235/2008 al Comisiei din 8 decembrie 2008 de stabilire a normelor de aplicare a Regulamentului 834/2007 al Consiliului în ceea ce priveşte regimul de import al produselor ecologice din ţări terţe, în Republica Moldova în anul 2019 au fost recunoscute să certifice produse agroalimentare ecologice 11 organisme de inspecție și certificare.  Totodată, la solicitarea Ministerului de a prezenta date cu privire la activitatea desfășurată pe teritoriul Republicii Moldova doar o parte din acestea transmit informația solicitată.  În acest context putem concluziona că diminuarea suprafeţelor precum şi a agenţilor economici înregistraţi în agricultura ecologică nu poate fi rezumată ca ieşirea agenţilor economici din sistem de agricultura ecologică.  Pe de altă parte Certificatele de conformitate emise de organismele naționale de inspecţie şi certificare locală pentru produsele ecologice nu sunt recunoscute în Uniunea Europeană, Republica Moldova nu a reuşit până la moment să fie recunoscută de Uniunea Europeană ca ţară terţă cu legislaţie corespunzătoare, astfel, cum este prevăzut în art. 33 al Regulamentului (CE) nr. 834/2007 privind producţia ecologică şi etichetarea produselor ecologice.  Pentru a fi inclusă în Lista ţărilor terţe ca echivalentă, Republica Moldova trebuie să asigure un sistem de producție care să respecte principiile și regulile de producție echivalente cu cele prevăzute în regulamentul Uniunii Europene și pentru măsurile de control care au o eficacitate echivalentă la descrierea sistemului va trebuie să garanteze acelaşi nivel de asigurare a conformităţii produselor. Pentru aceasta este necesar de transpus regulamentele Uniunii Europene în actele legislative şi normative naţionale. Procesul de recunoaştere este iniţiat de o cerere oficială înaintată Comisiei Uniunii Europene de către autorităţile naţionale. El include evaluarea detaliată a standardelor ecologice aplicabile şi a sistemelor de control din respectiva ţară, în urma căreia se concluzionează dacă acestea sunt echivalente cu cele din Uniunea Europeană. Pot fi acceptate diferenţe nesemnificative, însă existenţa unor norme divergente poate determina aplicarea unor restricţii la import. Trebuie să se dovedească faptul că măsurile de control sunt la fel de eficace ca în Uniunea Europeană, de asemenea, Comisia Uniunii Europene efectuează examinări la faţa locului şi revizuieşte periodic lista ţărilor terțe aprobate.  În acest context la moment, sunt agenţi economici care certifică producția agroalimentară ecologică în conformitate cu standardul care este echivalent cu standardul Uniunii Europene, Organismele de Control de asemenea fiind echivalente și respectiv Organismele de Control și agenții economici nu se pot integra în sistemul național care nu este conform legislației Uniunii Europene.  Așa cum sa menționat mai sus organele de control recunoscute ca echivalente, nu raportează autorității competente referitor la activitățile lor. Aceasta de asemeni a avut un impact important asupra evoluției datelor prezentate și nu numai.  Tot odată, acest fapt aduce prejudicii de imagine asupra întregului sector de agricultură ecologică prin faptul că Ministerul nu are informaţie în timp util cu privire la cantităţile de produse certificate, nr. de operatori certificaţi, neconformităţile identificate la nivelul Comisiei Uniunii Europene.  În urma depistării repetate a unor scheme suspecte de certificare a cerealelor ecologice vândute pe piaţa Uniunii Europene, Comisia Uniunii Europene a elaborat Ghidul referitor la controalele oficiale suplimentare privind produsele ecologice importate din Moldova.  În acest context se constată nevoia urgentă de a identifica soluţii de prevenire a unor astfel de cazuri.  O altă barieră identificată în calea dezvoltării agriculturii ecologice este imposibilitatea accesării subvențiilor de către agenții economici care nu sunt înregistrați în sistemul național de certificare.  Situaţia actuală în domeniul cerificării produselor ecologice la moment se desfășoară pe două platforme parale. Astfel, marea majoritate a agenților economici certifică producția agroalimentară ecologică în conformitate cu standardul care este echivalent cu standardul Uniunii Europene dar nu sunt înregistrați la nivel național, iar o altă parte a agenților economici certifică produsele la Organismele de Control naționale care însă nu sunt în conformitate cu standardul care este echivalent cu standardul Uniunii Europene.  Aceasta duce la o dezechilibrare între interesele producătorilor pe de o parte a celor care se pot integra în sistemul național care nu este conform legislației Uniunii Europene și nu pot beneficia de subvenții, iar pe de altă parte a producătorilor care nu pot exporta produsele agroalimentare cu mențiune de „ecologic” pe piața Uniunii Europene.  Dacă nu va fi acceptată implementarea unui sistem de monitorizare și control ajustat la standardele europene, Moldova riscă să rămână şi în continuare la acest nivel de dezvoltare.  Un alt neajuns al neadoptării prezentului proiect este imposibilitatea recunoașterii Organismelor de Control de către Minister. În aceste circumstanţe opţiunea de „a nu face nimic” şi de a continua în acelaşi mod, nu are nici un avantaj. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| În prezent în Republica Moldova cadrul normativ în domeniul producţiei agroalimentare ecologice este reflectat în primul rând prin Legea nr. 115-XVI din 09.06.2005 cu privire la agricultura ecologică (Monitorul Oficial Nr. 95-97 15.07.2005, art.446), prin care au fost transpuse în legislaţia naţională prevederile regulamentelor europene de „veche abordare”, sau mai exact Regulamentul Consiliului (CEE) nr. 2092/91 privind producţia ecologică a produselor agricole şi indicarea acesteia pe produsele agricole şi alimentare, care a fost abrogat prin Regulamentului (CE) nr. 834/2007 al Consiliului din 28 iunie 2007 privind producţia ecologică şi etichetarea produselor ecologice.  Prin Legea nr. 115-XVI din 09.06.2005 cu privire la agricultura ecologică au fost stabilite cerinţe de bază cu privire la metodele şi principiile producţiei agroalimentare ecologice etichetarea şi regulile de inspecţie şi cerificare.  Astfel, Legea nr. 115/2005 cuprinde:  Capitolul I Dispoziţii generale: Obiectul şi sfera de aplicare; Noţiuni generale; Principii generale; Atribuţiile autorităţii competente.  Capitolul II Reguli de producţie agroalimentară ecologică; Metodele de bază ale producţiei agroalimentare ecologice; Principii specifice aplicabile producţiei agroalimentare ecologice; Conversiunea producţiei agroalimentare  Capitolul III Etichetarea; Cerinţe obligatorii la etichetarea produselor agroalimentare ecologice; Marcarea produselor agroalimentare ecologice; Restricţii la utilizarea marcajului ecologic; Cerere de solicitare a utilizării mărcii naţionale  Capitolul IV Reglementarea procesului de producţie agroalimentară ecologică; Atribuţiile agenţilor economici; Inspecţia şi certificarea  Capitolul V Importul şi exportul; Importul şi exportul produselor agroalimentare ecologice  Capitolul VI Asigurarea financiară;Stimularea agriculturii ecologice  Capitolul VII Răspunderea pentru încălcarea prezentei legi; Răspunderi. Soluţionarea litigiilor  Capitolul VIII Dispoziţii finale şi tranzitorii;  Legea 115/2005 a fost pusă în aplicare prin Hotărârea Guvernului nr. 149 din 10.02.2006 care prevede implementarea unor norme detaliate prin:  • Regulamentul privind metodele şi principiile produselor agroalimentare ecologice;  • Regulamentul cu privire la sistemul de inspecţie şi certificare;  • Reguli privind importul şi exportul produselor agroalimentare ecologice.  În scopul obţinerii respectării cadrului legal referitor la agricultura ecologică în Republica Moldova, a fost adoptată Hotărârea nr. 1078 din 22.09.2008 cu privire la aprobarea Reglementării tehnice „Producţia agroalimentară ecologică şi etichetarea produselor agroalimentare ecologice”, care face referire la Legea 115/2005 şi HG 149/2006 şi adaugă unele noi reguli în conformitate cu legislaţia naţională privind reglementările tehnice. Aceasta a fost, de asemenea, o încercare de a armoniza reglementările ecologice naţionale la noul regulament al Consiliului Uniunii Europene (CE) nr. 834/2007 privind producţia ecologică şi etichetarea produselor ecologice, care a abrogat Regulamentul (CEE) nr. 2092/91.  O modificare a Legii 115/2005 a fost adoptată prin Legea nr. 26 din 24.02.2011 pentru armonizarea cadrului legal al Republicii Moldova cu noile modificări în regulamentele Uniunii Europene, care însă este parţial compatibilă cu Regulamentul Consiliului (CE) nr. 834/2007 din 28 iunie 2007, întru cît, în mare parte, completările şi modificările Legii nr. 115-XVI din 09.06.06 au constituit prevederi naţionale sau prevederi de implementare a celor comunitare, prin mecanisme legislative şi instituţionale proprii, fapt care implică o anumită diferenţiere a procedurilor de punere în aplicare a Regulamentului 834/2007/CE în urma transpunerii parţiale a acestuia.  De asemenea, o parte din prevederile omise ale Regulamentului 834/2007/CE au fost inserate în Hotărârea Guvernului nr. 1078 din 22 septembrie 2009 cu privire la aprobarea Reglementării tehnice „Producţia agroalimentară ecologică şi etichetarea produselor agroalimentare ecologice”.  În anul 2018 Regulamentului 834/2007/CE este abrogat prin Regulamentul (UE) 848/2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului  Regulamentul (UE) nr. 848/2018 nu introduce atât de multe modificări în sistem, precum a introdus Regulamentul nr. 834/2007 cu unsprezece ani mai devreme. Printre modificările importante pot fi menționate:  - o listă mai detaliată a obiectivelor și principiilor;  - norme detaliate privind anumite produse alimentare, deoarece în anii 2007 norme detaliate (încă) nu erau adoptate;  - recunoașterea și certificarea grupurilor de producători.  Lista obiectivelor și principiilor a devenit foarte detaliată și extinsă. De exemplu, astăzi lista obiectivelor producției ecologice este completată cu obiective absolut noi de conservare a speciilor tradiționale de plante și animale. Cu toate acestea, domeniul de aplicare al regulamentului a rămas nemodificat.  În anul 2007 normele armonizate privind drojdiile și algele încă nu erau adoptate. Regulamentul (CE) nr. 834/2007 sugerează clar că normele naționale pot rămâne în vigoare până la adoptarea normelor armonizate. În prezent aceste norme sunt adoptate, astfel, Regulamentul (UE) nr. 848/2018 conține norme detaliate privind producția ecologică în domeniile respective.  Normele noi care facilitează și activitatea comună a întreprinderilor mici ca grupuri de producători, datorită cărui fapt cheltuielile pentru certificare pot fi reduse.  Au fost introduse și unele clarificări nesemnificative. De exemplu, normele privind biodinamica au fost clarificate prin prevederea conform căreia în producția ecologică pot fi utilizate doar preparate biodinamice tradiționale.  În acest context cînd vorbim de transpunerea normelor vechi din anul 2007 sau a celor noi din anul 2018, vom lua în considerare următoarele:  - normele regulamentului nou nu diferă mult de normele regulamentului vechi;  - este posibil să fie îndeplinite toate cerințele normelor vechi, fiind respectate în același timp normele noi;  - cu toate acestea, în prezent nu există norme de implementare adoptate pentru regulamentul nou;  - compatibilitatea sistemului utilizat în țările terțe va fi evaluată de Comisia Europeană pe baza regulamentului nou;  - este foarte important ca Republica Moldova să poată exporta produse pe piața UE fără ca agricultorii să fie obligați să achite taxa pentru certificare de două ori (o dată pentru a fi incluși în sistemul național și o dată pentru exportul produselor);  - până în anul 2021 țările UE nu vor fi obligate să aplice normele noi.  Totuşi, având în vedere importanţa Regulamentului (UE) 848/2018 privind producția ecologică și etichetarea produselor ecologice, precum şi rolul de act legislativ-cadru în materie care îi revine Legii nr. 115-XVI din 09.06.06, considerăm adecvată transpunerea completă în legea în cauză a principiilor şi obiectivelor generale privind producţia agroalimentară ecologică şi etichetarea produselor agroalimentare ecologice şi nu intr-un act normativ subordonat, cum este Hotărârea Guvernului nr. 1078 din 22 septembrie 2009.  În sensul celor exprimate mai sus, este necesară alinierea urgentă şi deplină a legislaţiei naţionale la legislaţia Uniunii Europene în vederea creării în Republica Moldova a unui sistem legislativ şi instituţional în domeniul agriculturii ecologice similar, cum sunt, acordarea derogărilor, autorizarea utilizării produselor şi a substanţelor ce urmează a fi folosite în agricultura ecologică şi în procesarea produselor alimentare ecologice, cât şi pentru cadrul instituţional existent, inapt de a implementa legislaţia Uniunii Europene. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| 1) Asigurarea unei concurențe loiale și buna funcționare a pieței interne și externe a produselor agroalimentare ecologice;  2) Stabilirea unui sistem de supraveghere în conformitate cu normele stabilite pentru a asigura verificarea conformității cu legislația;  3) Garantarea faptului că produsele ecologice sunt realizate în conformitate cu exigenţele impuse conform cadrului legislativ aplicabil producţiei ecologice, de către operatori în toate etapele de producţie.  4) Menținerea și justificarea încrederii consumatorilor în produsele etichetate ecologic; | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Pentru opţiunea – a nu face nimic, a lăsa lucrurile aşa cum sunt.  Situația va rămâne nemodificată, astfel cum este descrisă la compartimentul definirea problemei; | | | | | |
| b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| Prin proiectul de lege urmează să fie reglementate principiile specifice aplicabile: activităților agricole și acvaculturii; prelucrării alimentelor ecologice; prelucrării hranei ecologice pentru animale, care nu sunt reglementate la moment de legislația națională. Proiectul legii dezvoltă principii generale şi totodată reglementează principii specifice pentru alte activităţi precum: agricole și acvaculturii; prelucrării alimentelor ecologice; prelucrării hranei ecologice pentru animale  Prin normele noi este recunoscută și certificarea grupurilor de producători ceia ce facilitează activitatea comună a întreprinderilor mici ca grupuri de producători, datorită cărui fapt cheltuielile pentru certificare pot fi reduse.  Un alt factor foarte important este ca Republica Moldova să poată exporta produse pe piața UE fără ca agricultorii să fie obligați să achite taxa pentru certificare de două ori (o dată pentru a fi incluși în sistemul național și o dată pentru exportul produselor);  Astfel prin transpunerea Regulamentului 848/2018 (UE) în proiectul de Lege privind producţia agroalimentară ecologică şi etichetarea produselor ecologice se va putea iniția procesul de recunoaștere a Moldovei ca țară echivalentă.  Totodată organismele de control care sunt recunoscute de către Comisia Europeană să activeze în țări terțe, vor putea să solicite recunoașterea de către Ministerul Agriculturii, Dezvoltării Regionale și Mediului, astfel, și agenții economici vor putea accesa subvențiile. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Scheme de certificare a produselor ecologice nu este una obligatorie, acesta este una voluntară, respectiv se aplică doar de producătorii care doresc să se conformeze și să respecte normele de producere.  Unul dintre principalele scopuri ale agriculturii ecologice este producerea de produse agroalimentare curate, proaspete şi autentice, care să respecte factorii naturali şi de mediu.  Astfel, în perioada de producţie la fermă se interzice utilizarea organismelor modificate genetic (OMG-uri şi derivatele acestora) a fertilizanţilor şi pesticidelor de sinteză, a stimulatorilor şi regulatorilor de creştere, hormonilor, antibioticelor etc.  În etapa de procesare a alimentelor se interzice folosirea aditivilor alimentari, a substanţelor complementare şi a substanţelor chimice de sinteză, pentru prepararea alimentelor ecologice. Agricultura ecologică are o contribuţie majoră la dezvoltarea durabilă a agriculturii, la creşterea activităţilor economice cu o importantă valoare adăugată şi la sporirea interesului pentru dezvoltarea spaţiului rural.  Din acest considerent schema de certificare poate fi aplicată doar de producătorii care își asumă responsabilitatea de a proteja, conservarea și utiliza responsabil biodiversitatea, solului și apei pe terenurile agricole, prin menținerea practicilor agricole tradiționale extensive, reducerea semnificativă a utilizării inputurilor agrochimice, conservarea resurselor genetice animale din rase locale în pericol de abandon și introducerea/menținerea practicilor de gestionare a exploatațiilor agricole ecologice. | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| Marea majoritate a agenţilor economici certifică producția agroalimentară ecologică în conformitate cu standardul care este echivalent cu standardul Uniunii Europene, adică contractează Organismele de Control din afara țării.  Respectiv, Organismele de Control internaționale și agenții economici care contractează aceste organisme de control nu se pot integra în sistemul național care nu este conform legislației Uniunii Europene.  Cu toate acestea acest lucru le permite să-și exporte bunurile în Uniunea Europeană pentru a fi introduse pe piață ca fiind ecologice. Cu toate acestea, acești agenți economici nu pot solicita acordarea subvențiilor furnizate de Guvernul Republicii Moldova, pentru că una dintre condiții este certificarea de către organismele de control recunoscute de autoritatea competentă. Pe baza noii legi, aliniată la regulamentele UE „organismele de control ale UE" vor avea posibilitatea de a solicita recunoașterea de către Republica Moldova, ceea ce le-ar permite operatorilor să beneficieze de politica privind subvențiile.  Odată ce vor fi recunoscute ca organisme de control ce pot certifica produse ca ecologice în țară, Ministerul va deține informația cu privire la: numărul de producători care sunt de fapt în sistem, suprafețele certificate, culturile și cantitățile comercializate. Va fi posibil de a identifica agenții economici care numesc produsele ca ecologice dar care de fapt nu au nimic în comun cu acest sistem de producție.  La moment, în domeniul produselor agroalimentare ecologice se înregistrează o scădere a numărului agenților economici și a suprafețelor înregistrate în agricultura ecologică din mai multe cauze care rezidă din neactualizarea legislației naționale la standardele Uniunii Europene.  Astfel, în cazul în care nu se va face nimic sau nu va fi acceptată implementarea unui sistem de monitorizare și control ajustat la standardele europene, agenții economici nu vor mai activa în conformitate cu actele legislative și normative în vigoare, Organismele de inspecție și certificare naționale o să-și înceteze activitatea și respectiv nu va există nici o posibilitate de a ajunge la o eventuală recunoaștere a Republicii Moldova ca țară echivalentă de către Uniunea Europeană.  La nivel naţional nu va fi pe deplin îndeplinit Planul de acţiuni Republica Moldova – Uniunea Europeană în ceea ce priveşte armonizarea legislaţiei naţionale cu cea europeană. | | | | | |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Prin proiectul de lege privind producţia agroalimentară ecologică şi etichetarea produselor ecologice va alinia legislația națională la aquis –ul Comunitar ceia ce va permite inițierea procesului de recunoașterea Moldovei ca țară echivalentă.  Un alt aspect foarte importat sunt prevederile prin care organismele de inspecție și certificare care sunt recunoscute de către Comisia Europeană să activeze în țări terțe, vor putea să solicite recunoașterea de către Minister, astfel, și agenții economici vor putea accesa subvențiile.  Se va stabili un sistem de supraveghere și control în ceia ce privește trasabilitatea produselor agroalimentare ecologice.  Vor fi reglementate procedurile de acordare a excepțiilor privind producerea agroalimentară ecologică și se va stabili un sistem de supraveghere și control de stat în ceia ce privește trasabilitatea produselor agroalimentare ecologice.  Se vor înlătura barierele tehnice în calea comerţului și va fi posibilă expunerea produselor cu mențiune de „ecologic” pe piețele UE;  Se va executa Planul naţional de acţiuni pentru implementarea Acordului de Asociere RM- UE  *Riscuri*  Unul din riscuri ar putea fi tergiversarea recunoașterii Republicii Moldova ca țară echivalentă de către Uniunea Europeană.  *Costuri*  1) vor exista cheltuieli administrative pentru salarizarea persoanelor implicate în elaborarea documentului (persoanele sunt angajate în cadrul instituțiilor statului și la elaborare, doar își exercită atribuțiile de funcție cu salariul conform funcției) și ulterior a persoanelor implicate în efectuarea controalelor, însă pentru realizarea acestui proces nu se presupune efectuarea cheltuielilor suplimentare din bugetul național.  2) Pentru producătorii care practică metode de producție ecologică au fost identificate următoarele costuri:  a) Operatorii trebuie să semneze un contract cu un organism privat de control pentru ca produsele lor să fie certificate organic. Aceasta reprezintă un cost substanțial pentru aceștia. Cu toate acestea, operatorii care sunt în prezent activi lucrează deja cu organisme private de control, ceea ce înseamnă că situația este neschimbată pentru aceștia. De asemenea, pe baza legislației actuale, principiul este același: certificarea de către organisme private de control. În plus agenții economici înregistrați în agricultura ecologică pot beneficia de subvenții.  b) Lucrând în conformitate cu normele de producție ecologică, se impun și costuri suplimentare pentru agricultori și operatori: semințele ecologice sunt mai scumpe, la fel pentru îngrășăminte, în unele cazuri ar putea fi necesare zone tampon pentru a evita contaminările externe. Totuși, trebuie să fie subliniat faptul că producția ecologică este o schemă voluntară, nu se aplică obligatoriu tuturor operatorilor. În plus, se așteaptă ca costurile suplimentare să fie echilibrate de prețurile de vânzare mai mari ale mărfurilor.  3) Pe lângă resursele umane ale Ministerului Agriculturii implicate în redactarea textelor și în procesul de adoptare, va fi necesară comunicarea noului cadru juridic către o gamă largă de părți interesate: agricultori, prelucrători, importatori, exportatori, comercianți, organisme de control locale, organisme de control (UE) și alte autorități precum ANSA, Vama etc. În acest scop, se așteaptă totuși un sprijin din partea instrumentului TAIEX, precum și din partea Agenției de Dezvoltare din Cehia prin implementarea proiectului „Suport Instituțional în domeniul agriculturii ecologice”.  *Beneficii:*  Mulți agenți economici, probabil cei mai mari, lucrează în prezent sub controlul unui organism de control recunoscut de către Uniunea Europeană ca fiind echivalent. Acest lucru le permite să-și exporte bunurile în Uniunea Europeană pentru a fi introduse pe piață ca fiind ecologice. Cu toate acestea, acești agenți economici nu pot solicita acordarea subvențiilor furnizate de Guvernul Republicii Moldova, pentru că una dintre condiții este certificarea de către organismele de control recunoscute de autoritatea competentă. Pe baza noii legi, aliniată la regulamentele UE „organismele de control ale UE" vor avea posibilitatea de a solicita recunoașterea de către Republica Moldova, ceea ce le-ar permite operatorilor să beneficieze de politica privind subvențiile.  După cum sa menționat mai sus, unul dintre rezultatele așteptate este ca "organismele de control ale UE" să solicite recunoașterea de către Republica Moldova. Motivația acestora ar trebui să fie legată, în principal, de subvențiile care sunt puse la dispoziția operatorilor lor din Republica Moldova. Odată ce aceste organismele de control vor fi recunoscute de către Republica Moldova, acestea vor trebui să raporteze autorității competente operatorii aflați sub controlul lor, activitățile lor, suprafețele certificate sau în curs de conversie, animalele crescute etc. Acest lucru ar permite o îmbunătățire semnificativă a datelor puse la dispoziția autorității competente, care ar avea apoi o viziune mult mai bună asupra sectorului și ar contribui considerabil la procesul de elaborare a politicilor ecologice.  Microîntreprinderile și întreprinderile mici întâmpină în prezent dificultăți în accesul pe piața Uniunii Europene din cauza costurilor serviciilor furnizate de "organismele de control ale UE". Având în vedere că noua lege este aliniată la regulamentul Uniunii Europene ar trebui să se îmbunătățească situația, fie prin acordarea posibilității Republicii Moldova de a fi recunoscută ca țară echivalentă de către UE, fie prin acordarea posibilității organelor locale de control ale Republicii Moldova de a fi recunoscute ca Organisme drept echivalente de către UE. În ambele cazuri, accesul la piața UE ar trebui facilitată pentru agenții economici din Republica Moldova, în special pentru cei mai mici. | | | | | |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| N/A | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Unele din circumstanțele obiective ar putea influența rezultatul estimat ca exemplu ar fi următoarele.  Un aspect foarte importat pentru Republica Moldova este de a fi recunoscută de către UE ca țară cu sistem de control și norme de producere conforme, astfel, în cazul în care Comisia UE va decide că Republica Moldova nu dispune de un sistem conform, produsele ecologice vor continua să fie și exportate fără respectarea legislației naționale.  Tot odată sistemul de supraveghere și control în ceia ce privește trasabilitatea produselor agroalimentare ecologice care se dorește a fi instituit este format nu doar din controlul pe care trebuie să-l facă un organism de control la agenții economici dar și supravegherea acestuia.  Astfel, Agenția Națională pentru Siguranța Alimentelor pe lîngă controlul produselor plasate pe piață și controlul la frontieră, va efectua controale la agenții economici pentru verifica calitatea inspecțiilor efectuate de organismele de control.  În urma controalelor efectuate la agenții economici Agenția Națională pentru Siguranța Alimentelor va trebui să prezinte Ministerului Agriculturii, Dezvoltării Regionale și Mediului un raport. Aceste rapoarte vor constitui documentele de bază privind menținerea recunoașterii organismelor de control sau retragerea recunoașterii de către Minister.  În cazul în care rapoartele menționate nu vor fi transmise Ministerului, organisme de control vor fi recunoscute pentru a desfășura activitate însă nu va fi posibilă exercitarea atribuțiilor de retragere sau suspendarea recunoașterii organismelor de control.  Astfel, aceasta va cauza eșecul în intervenția propusă, prin faptul că sistemul de supraveghere și control nu-și va atinge eficacitatea spre care se tinde. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi | | | | |  |
| Producătorii din agricultura ecologică trebuie să semneze un contract cu un organism privat de control pentru ca produsele lor să fie certificate ecologice. În cazul producătorilor care contractează un organism de control internațional aceasta reprezintă un cost substanțial pentru aceștia.  De exemplu un fermier care cultivă 1 ha de cereale achită o taxă de 4300 de lei pe an Organismului de control pentru a obține certificat care să-i permită exportul în Uniunea Europeană.  Cu toate acestea, operatorii care sunt în prezent activi lucrează deja cu organisme private de control, ceea ce înseamnă că situația rămîne neschimbată pentru aceștia. De asemenea, pe baza legislației actuale, principiul este același: certificarea de către organisme private de control. În plus agenții economici înregistrați în agricultura ecologică pot beneficia de subvenții.  Lucrând în conformitate cu normele de producție ecologică, se impun și costuri suplimentare pentru agricultori și operatori: semințele ecologice sunt mai scumpe, la fel pentru îngrășăminte, în unele cazuri ar putea fi necesare zone tampon pentru a evita contaminările externe. Totuși, trebuie să fie subliniat faptul că producția ecologică este o schemă voluntară, nu se aplică obligatoriu tuturor operatorilor. În plus, costurile suplimentare sunt subvenționate prin Fondul Național de Dezvoltare a Agriculturii și Mediului Rural | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Producția ecologică este o schemă de certificare voluntară. În prezent, se aplică de către o parte minoră a sectorului agroalimentar din Moldova, estimată între 1 și 2%. Este de așteptat o creștere a sectorului datorită politicilor favorabile susţinute de către Guvernul Republicii Moldova, fiind reintrodusă din 2016 subvenţionarea întru restituirea cheltuielilor în perioada de conversiune și tot odată a cererii ridicate a pieței Uniunii Europene pentru produsele ecologice.  Proiectul preconizat va permite alinierea cadrului legislativ moldovenesc la regulamentul UE privind producția ecologică, în conformitate cu Acordul de Asociere dintre UE și Republica Moldova și așa cum prevede Planul de Acțiuni. Acesta va reprezenta un pas important către o eventuală recunoaștere a Republicii Moldova de către Uniunea Europeană în scopul echivalării și va facilita accesul operatorilor moldoveni la piața UE. În cele din urmă, proiectul va crea condiții care să permită un proces mai corect de elaborare a politicilor. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare | | | | |  |
| Proiectul Legii privind producţia agroalimentară ecologică şi etichetarea produselor ecologice este elaborat, inclusiv, la recomandarea experţilor antrenaţi în misiunile TAIEX privind implementarea programului „Suport strategic în domeniul agriculturii ecologice din Republica Moldova” susținut prin instrumentul TAIEX.  Scopul programului sus menționat a fost de a transpune legislaţia Uniunii Europene în legislaţia naţională privind agricultura ecologică pentru punerea în aplicare a Acordului de Asociere între Republica Moldova, pe de o parte şi Uniunea Europeană şi Comunitatea Europeană a Energiei Atomice şi statele membre ale acestora”.  Alinierea legislației naționale la aquis –ul Comunitar este primul pas în inițierea procesului de recunoașterea Moldovei ca țară echivalentă.  Totuși în cazul în care procesul de recunoaștere a Moldovei ca țară echivalentă o să fie de lungă durată armonizarea legislației naționale la aquis –ul Comunitar va permite organismelor de control, recunoscute de către Comisia Europeană să activeze în țări terțe, să solicite recunoașterea acestora de către Minister.  Odată cu aprobarea proiectului de lege se vor abroga:  Legea nr. 115-XVI din 09.06.2005 cu privire la producţia agroalimentară ecologică (Monitorul Oficial al Republicii Moldova, 2005, nr.95 - 97, art. 446);  Legea nr. 48-XVI din 01.03.2007 pentru modificarea articolului 12 al Legii nr.115-XVI din 9 iunie 2005 cu privire la producţia agroalimentară ecologică (Monitorul Oficial al Republicii Moldova, 2007, nr. 47 – 49, art. nr. 215);  Legea nr. 26 din 24.02.2011 pentru modificarea şi completarea Legii nr. 115-XVI din 9 iunie 2005 cu privire la producţia agroalimentară ecologică (Monitorul Oficial al Republicii Moldova, 2011, nr. 65 - 68, art. 165).  Hotărîrea Guvernului nr.149 din 10.02.2016 pentru implementarea Legii cu privire la producţia agroalimentară ecologică;  Hotărârea Guvernului nr. 1078 din 22 septembrie 2009 cu privire la aprobarea Reglementării tehnice „Producţia agroalimentară ecologică şi etichetarea produselor agroalimentare ecologice”;  Totodată Hotărîrea Guvernului nr.884 din 22.10.2014 pentru aprobarea Regulamentului privind utilizarea mărcii naţionale „Agricultura Ecologică – Republica Moldova” va fi ajustată la prevederile proiectului de lege;  Proiectul de Lege privind producția agroalimentară ecologică și etichetarea acesteia urmează să intre în în vigoare la 1 ianuarie 2021. Guvernul, va elabora actele normative necesare executării prezentei legi și va asigura ajustarea actelor normative departamentale la prevederile prezentei legi. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Indicatorii de performanță în baza cărora se va efectua monitorizarea va fi cantitatea de produs certificată și comercializată atît la nivel național cît și internațional. | | | | | |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Efectul implementării prevederilor proiectului de lege privind producţia agroalimentară ecologică şi etichetarea produselor ecologice vor fi resimţite diferit, de câteva grupuri social-economice.  Primul grup, reprezintă consumatorii, care îşi manifestă interesul firesc, asupra consumării produselor calitative, astfel protejând sănătatea. Astfel, prin instituirea unui sistem de control mai riguros consumatorii își vor căpăta încrederea în produsele ecologice.  Al doilea grup, sunt agenţii economici ce își desfășoară activitatea în sectorul producţiei agroalimentare ecologice, care trebuie să respecte normele de producere şi comercializare şi să ia măsuri corective în caz de neconformare. Odată cu adoptarea proiectului de lege vor fi operate și modificări la Codul contravențional conform căruia produsele care nu vor fi conforme normelor de producere vor fi sancționate. Produsele ecologice vor pute fi comercializate cu o valoare adăugată.  Al treilea grup, este reprezentat de organismele de control care trebuie să se conformeze sistemului de inspecție și certificare.  În cazul în care organismelor de control, recunoscute de către Comisia Europeană să activeze în țări terțe, vor putea să solicite recunoașterea acestora de către Minister ceia ce înseamnă costuri suplimentare pentru stabilirea unui oficiu în țară, înregistrarea la nivel național ca persoană juridică și recrutarea personalului. Cu toate acestea odată ce vor activa în țară costurile de certificare se vor diminua din simplul motiv că inspectorii nu vor trebui pentru fiecare inspecție să vină de peste hotare. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Principalele părţi (grupuri) interesate în intervenţia propusă pe de o parte sunt producătorii; organismele de control iar de cealaltă parte sunt Agenția Națională pentru Siguranța Alimentelor; Î.S. “Centrul de Stat pentru Atestarea și Omologarea Produselor de Uz Fitosanitar și a Fertilizanților“; Instituția Publică Laboratorul Central Fitosanitar; | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Prin Ordinul Ministerului Agriculturii, Dezvoltării Regionale și Mediului nr. 200 din 4 septembrie 2019 a fost instituit Grupul de lucru pentru promovarea proiectului de Lege privind producția agroalimentara ecologică și etichetarea produselor ecologice. Grupul de lucru a fost format din 20 de persoane, reprezentanți ai tuturor instituțiilor care urmează a fi implicate în mecanismul de certificare a produselor ecologice, asociațiile de profi ONG-urile din domeniu. | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| Atât agenții economici cît și organismele de control sectorul producţiei agroalimentare ecologice şi-au exprimat opinia pozitivă vis-a-vis de intenția elaborării proiectului de Lege.  Aceștia s - au expus asupra necesității urgentării alinierii legislației naționale la aquis-ul Uniunii Europene, în cadrul Grupului de lucru instituit prin ordinul Ministerului nr. 200 din 4 septembrie 2019 pentru promovarea proiectului de Lege privind producția agroalimentara ecologică și etichetarea produselor ecologice.  În cadrul ședințelor Grupului de lucru sus menționat au participat operatorii din businessul alimentar asociațiile care îi reprezintă precum și organizații nonguvernamentale din sectorul agriculturii ecologice. Astfel, la ședințele date s-a precizat că acest document este binevenit şi necesar în contextul planului de acţiuni Uniunea Europeană – Republica Moldova şi va servi ca o bună călăuză în lucru pentru producătorii, importatorii și exportatorii.  Urmează a fi consultate următoarele autorități: Ministerul Economiei, Ministerul Finanţelor, Ministerul Sănătăţii, Academia de Ştiinţe a Republicii Moldova, Agenția Națională pentru Siguranța Alimentelor, Agenția Națională pentru Proprietatea Intelectuală  La fel, consultarea Grupului de lucru pentru reglementarea activităţii de întreprinzător, Centrului Național Anticorupție, Centrului de Armonizare a Legislaţiei de pe lîngă Ministerul Justiţiei, Ministerului Justiţiei şi Ministerului Afacerilor Externe şi Integrării Europene.  De asemenea, pentru a asigura transparenţa în procesul decizional, AIR, proiectul Legii și Nota Informativă la proiectul Legii privind producția agroalimentară ecologică și etichetarea produselor ecologice este plasat pe pagina-web oficială a Ministerul Agriculturii, Dezvoltării Regionale şi Mediului pentru a fi accesibil publicului larg, pentru consultare publică, prezentarea de propuneri şi obiecţii. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 1 | -2 |  | |
| povara administrativă | | 0 | -2 |  | |
| fluxurile comerciale și investiționale | | 1 | -2 |  | |
| competitivitatea afacerilor | | 1 | -2 |  | |
| activitatea diferitor categorii de întreprinderi mici și mijlocii | | 0 | 0 |  | |
| concurența pe piață | | 1 | 0 |  | |
| activitatea de inovare și cercetare | | 1 | 0 |  | |
| veniturile și cheltuielile publice | | 0 | 0 |  | |
| cadrul instituțional al autorităților publice | | 1 | -1 |  | |
| alegerea, calitatea și prețurile pentru consumatori | | 1 | -1 |  | |
| bunăstarea gospodăriilor casnice și a cetățenilor | | 2 | -2 |  | |
| situația social-economică în anumite regiuni | | 2 | -2 |  | |
| situația macroeconomică | | 1 | -1 |  | |
| alte aspecte economice | | 1 | -1 |  | |
| **Social** | | | | | |
| gradul de ocupare a forței de muncă | | 2 | -2 |  | |
| nivelul de salarizare | | 1 | -2 |  | |
| condițiile și organizarea muncii | | 1 | -1 |  | |
| sănătatea și securitatea muncii | | 1 | -1 |  | |
| formarea profesională | | 1 | -1 |  | |
| inegalitatea și distribuția veniturilor | | 1 | -1 |  | |
| nivelul veniturilor populației | | 1 | -1 |  | |
| nivelul sărăciei | | 1 | -1 |  | |
| accesul la bunuri și servicii de bază, în special pentru persoanele social-vulnerabile | | 1 | -1 |  | |
| diversitatea culturală și lingvistică | | 0 | 0 |  | |
| partidele politice și organizațiile civice | | 0 | 0 |  | |
| sănătatea publică, inclusiv mortalitatea și morbiditatea | | 1 | -1 |  | |
| modul sănătos de viață al populației | | 1 | -1 |  | |
| nivelul criminalității și securității publice | | 0 | 0 |  | |
| accesul și calitatea serviciilor de protecție socială | | 0 | 0 |  | |
| accesul și calitatea serviciilor educaționale | | 0 | 0 |  | |
| accesul și calitatea serviciilor medicale | | 0 | 0 |  | |
| accesul și calitatea serviciilor publice administrative | | 0 | 0 |  | |
| nivelul și calitatea educației populației | | 0 | 0 |  | |
| conservarea patrimoniului cultural | | 0 | 0 |  | |
| accesul populației la resurse culturale și participarea în manifestații culturale | | 0 | 0 |  | |
| accesul și participarea populației în activități sportive | | 0 | 0 |  | |
| discriminarea | | 0 | 0 |  | |
| alte aspecte sociale | | 0 | 0 |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 2 | -2 |  | |
| calitatea aerului | | 2 | -2 |  | |
| calitatea și cantitatea apei și resurselor acvatice, inclusiv a apei potabile și de alt gen | | 2 | -2 |  | |
| biodiversitatea | | 2 | -2 |  | |
| flora | | 2 | -2 |  | |
| fauna | | 2 | -2 |  | |
| peisajele naturale | | 2 | -2 |  | |
| starea și resursele solului | | 2 | -2 |  | |
| producerea și reciclarea deșeurilor | | 2 | -2 |  | |
| utilizarea eficientă a resurselor regenerabile și neregenerabile | | 2 | -2 |  | |
| consumul și producția durabilă | | 2 | 0 |  | |
| intensitatea energetică | | 1 | 0 |  | |
| eficiența și performanța energetică | | 1 | 0 |  | |
| bunăstarea animalelor | | 2 | -1 |  | |
| riscuri majore pentru mediu (incendii, explozii, accidente etc.) | | -2 | -1 |  | |
| utilizarea terenurilor | | 2 | -1 |  | |
| alte aspecte de mediu | | 0 | -1 |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Proiectul preliminar de act normativ  Sinteza obiecțiilor și propunerilor la proiect și/sau analiza de impact  Expertiza Grupului de lucru al Comisiei de stat pentru reglementarea activităţii de întreprinzător (după caz)  Alte materiale informative/documente (la decizia autorilor) | | | | | |